**Laborategi eskaintza: OF – Urtea – Laborategia -Zk. korrelatiboa**

**XEDEA**

|  |  |
| --- | --- |
| **NEIKERekin harremanetan jartzeko:** | **Bezeroarekin harremanetan jartzeko:** |
| IFK: A48167902 | IFK: |
| Izena: | Izena: |
| E-maila: | E-maila: |
| Tel.: | Tel.: |

**Helburua:** Analizatu…

**Lanaren deskripzioa:**

Zera ikertuko da: …

**Laginei buruzko eskakizunak:**

Laginak ezin hobeto enbalaturik jasoko dira, IT/L/…-ren gidalerroei jarraituz

NEIKERek ondoko konpromisoak hartzen ditu:

1.- Eskatutako parametroak 1. eranskinean jasotzen den determinazio taularen arabera analizatzeko konpromisoa, kontuan harturik bertan jasotzen direla aplikatzekoak diren metodoak eta kostu analitikoak.

2.- Laborategira bidalitako laginen zaintza eta fase guztietan konfidentzialtasuna bermatzeko konpromisoa.

3.- Laginak laborategian jaso eta emaitzak XX EGUNEKO epean bidaltzeko konpromisoa, lehenbailehen jakinaraziko diren salbuespen kasuetan izan ezik (oporrak, erabilgarri ez dauden ekipamenduak, etab.).

4.- Neikerrek bere baliabide teknikoekin 1. puntua bete ezin duenean, analisiak egiteko behar diren baliabideak eskuratzeko konpromisoa.

5.- 1. Eranskinean jasotako zerbitzu analitikoen edozein gehikuntza jakinarazteko konpromisoa.

**Txostenei eta fakturazioari buruzko eskakizun bereziak:**

Emaitzen behin betiko txostena hona bidaliko da: …

Honela fakturatuko da: …

**Determinazioak, metodoak eta tarifak:**

Ikus 1. eranskina.

☐Por favor, marque la casilla si las muestras o sus resultados no pueden ser utilizados por NEIKER de forma anónima en estudios de investigación o de validación de métodos<}0{>☐ Mesedez, marka ezazu laukia baldin eta NEIKERek ezin baditu laginak edo emaitzak modu anonimoan erabili ikerlanetan edo metodoak baliozkotzeko lanetan.<0}

Iraupena: X hilabete | Aurreikusitako hasiera data: UUUU/HH/EE | Aurreikusitako amaiera data: UUUU/HH/EE

**ZENBATEKOA GUZTIRA**: **XX.XXX,XX EUR** (BEZa kanpo)

|  |  |  |  |  |
| --- | --- | --- | --- | --- |
| **Honek prestatua:**  Arduradun teknikoa  Data: UUUU/HH/EE |  | **Honek berrikusia:**  Legezko ordezkaria  Data: UUUU/HH/EE |  | **Bezeroa:**  Legezko ordezkaria  Data: UUUU/HH/EE |

**ZERBITZU ANALITIKOAK EMATEKO BALDINTZA OROKORRAK**

1. **XEDEA**

NEIKER laborategien bezeroei zerbitzu analitiko espezializatuak emateko baldintza orokorren deskripzioa.

1. **ERREFERENTZIAKO DOKUMENTAZIOA**

PGC/EN-01 Laginen eta saiakuntzen kudeaketa

IT/L/S-018 Animalia Osasuneko laborategietara laginak bidaltzeko jarraibideak.

IT/L/S-013 Landare Osasuneko laborategira laginak bidaltzeko jarraibideak.

IT/L/A-004 Natur Baliabideen Kontserbazio laborategira laginak bidaltzeko jarraibideak.

PGC/EN-05 Txostenak egitea

1. **ALDERDI OROKORRAK**

Ondoren xehatzen diren baldintza orokorrak NEIKERen laborategiek ematen dituzten zerbitzu analitiko espezializatu guztiei aplikatuko zaizkie. NEIKERek eskaria onartzeak berekin dakar bezeroak osoki ezagutu eta onartzea baldintza orokorrak.

1. **ZERBITZU ESKAERA**

Zerbitzu eskaerak (eskaintzak) eta laginak bidaltzeko inprimaki guztiak bezeroak sinatuta egongo dira; bertan, bezeroak bere izena edo ordezkatzen duen pertsonaren izena adieraziko du.

1. **LAGINAK JASOTZEA**

Bezeroaren erantzukizuna da laginak baldintza optimoetan bidaltzea laborategira (kontserbazioa, kantitatea, bilgarria), egokien iruditzen zaion bitartekoa erabiliz. Laginak ez badaude analisirako egoera bikainean, bezeroari hala jakinaraziko zaio, eta laginok deuseztatu egin ahal izango dira. Garraio gastuak bezeroaren kontura izango dira.

Laginen bidalketa guztiekin batera dagokion inprimakia joango da behar bezala beteta (www.neiker.eus) edo eskaintza zenbakiaren erreferentzia eramango dute, halakorik badago.

Laginak erregistratzeko gutxieneko datuak dagokion inprimakian zehaztuta egongo dira. Oro har, honako hauek sartuko dira:

* Bidaltzailea (izen soziala, helbidea, e-maila eta IFK)
* Laginaren identifikazioa
* Egin beharreko determinazioak
* Bidaltzailearen sinadura

Entregatzeko beste modurik adosten ez bada, NEIKERen bi egoitzetako batean hartuko dira laginak, jendaurreko orduetan:

NEIKER-Derio

Bizkaiko Parke Teknologikoa, 812.

Berreaga kalea, 1

48160 Derio (Bizkaia)

NEIKER-Arkauti

Nekazaritzako Elikagaien Campusa

N-104; 355. km

01192 Arkauti (Araba)

1. **ANALISIAK EGITEA**

NEIKERek konpromisoa hartzen du eskatutako zerbitzu analitikoak egiteko, behin eskaintza edo eskaria onartu eta gero eta eskaintzan edo eskarian bertan nahiz zerbitzuak emateko baldintza orokorretan zehazten den eran, edo bezeroarekin bereziki zehazten den eran. Eskaintzan, NEIKERek informazioa emango du eskatutako determinazioen ezaugarri teknikoen inguruan, indarrean den tarifaren inguruan eta erantzun denboraren inguruan. NEIKERek hasieran adostutako metodo analitikoak ez beste batzuk erabili ahal izango ditu, baldin eta hala eginez bezeroaren eskakizunak betetzen badira.

1. **EMAITZEN TXOSTENA**

Eskatutako determinazioetan eskuratutako emaitzen gaineko txostena egingo du NEIKERek. Emaitza horiek soil-soilik analizatutako laginari egingo diote erreferentzia. NEIKERek bezeroak emandako helbidera bidaliko du saiakuntzari buruzko txostena, e-mail bidez eta PDF formatuan. Hala eskatzen duten bezeroek posta arrunt bidez jasoko dute txostena. Dagoeneko egina dagoen txosten batean bezeroak emandako daturen bat aldatu behar bada eta NEIKERek ez badu zerikusirik aldaketa horren zergatiarekin, aldatutako txostenari kostu gehigarria erantsiko zaio.

1. **FAKTURAZIOA ETA ORDAINKETA**

Bezeroak NEIKERi ordainduko dizkio eskatutako analisiak. Aurrez itundu gabeko gastu gehigarriak –esaterako, bezeroak ez ordaindu izanak dakartzan banku gastuak– bezeroaren kontura izango dira. Bezeroaren eskariz lagin bat berriz analizatu ondoren emaitza berdin-berdina bada, zenbateko berbera fakturatuko da.

1. **BEZEROAREKIKO KOMUNIKAZIOAK**

Aldeen arteko komunikazioak, ahal dela, posta elektronikoz egingo dira eta zehaztutako helbideetara bidaliko dira. Edozein aldek helbidea aldatzen badu, aldaketa hori jakinarazi egingo da.

1. **KONFIDENTZIALTASUNA**

NEIKERek beharrezkoak diren neurriak hartuko ditu interes gatazka oro ekiditeko. Gainera, adostutako saiakuntzak inpartzialtasunaren, konfidentzialtasunaren eta erantzukizunaren printzipioen arabera egingo ditu.

NEIKERek erabateko konfidentzialtasunari eutsiko dio eskuratutako emaitzei eta bezeroak emandako informazioari dagokienez, kontrakoa adierazten duen lege bat tartean denean izan ezik (ad., derrigorrez aitortu beharreko gaixotasunak).

NEIKERek konpromisoa hartzen du bezeroak emandako informazioari sekretupean eusteko, eta zentzuzko neurriak abiaraziko ditu itundutako konpromisoak bete egiten direla ziurtatzeko. Emaitzen txostena bezeroarena izango da. Txostena osoki hedatu beharko da, eta ezin izango da partzialki erreproduzitu NEIKERen aldez aurreko idatzizko baimena eduki ezean. Emaitzen txostena bezeroari edo hark izendatutako pertsonari baino ez zaio entregatuko.

Bezeroak baimena ematen badio NEIKERi laginak eta eskuratutako emaitzak ikerlanetan eta metodoak baliozkotzeko azterlanetan modu anonimoan erabiltzeko, baimen hori jasota egon beharko da eskaintzan edo laginak bidaltzeko inprimakian.

1. **ERANTZUKIZUN ERATORRIAK**

NEIKERek ez du inolako erantzukizunik bere gain hartuko ez bezeroak egiten dituen egintzen inguruan (laginketak, eskatutako determinazioak…) ez informazio urri eta desegoki baten ondoriozkoen inguruan. Kontratuko baldintzen edozein urraketaren aurrean NEIKERek bezeroarekiko duen erantzukizuna zerbitzua errepikatzera edo bezeroari dagokion zenbatekoa bueltatzera mugatzen da. NEIKERek ez du bere erantzukizunpean hartuko zerbitzua ematearen ondoriozko zeharkako kalterik.

1. **LANAK GELDIARAZTEA**

NEIKERek eskubidea izango du analisiak geldiarazteko, baldin eta tartean arrazoi hauetakoren bat badago:

* Laginaren egoera txarra edo kantitate txikiegia
* Ez ordaintzea
* Ekipamenduen matxurak eta ezinbesteko kasuak

Halakoak berehalaxe jakinaraziko zaizkio bezeroari. Geldiaraztea ekarri zuen egoera normalizatutakoan, berriz ere ekingo zaie analisiei.

1. **DATU PERTSONALEN BABESA**

|  |  |
| --- | --- |
| **Datu pertsonalak babesteari buruzko oinarrizko informazioa** | |
| Datuak Babesteko Erregelamendu Orokorrak (DBEO) tratatuko diren datu pertsonalen inguruan dioenari jarraituz, zera jakinarazten zaio interesdunari: | |
| **Arduraduna** | Joaquin Salazar, NEIKER, Nekazaritza Ikerketa eta Garapenerako Euskal Erakundea, SA-ko Baliabideetako Zuzendaria. |
| **Xedeak** | Zerbitzu analitikoen prestazioa kudeatzea. Jarduera egiteko behar diren harreman eta komunikazioak izatea; NEIKERen jarduera, ekitaldi, produktu edota zerbitzuei buruzko informazioa bidaltzea; bezeroekin, balizko bezeroekin, hornitzaileekin eta kolaboratzaileekin harremanak izatea.  NEIKERek, gainera, datu pertsonalen tratamendua egiten du enpresei edo pertsona pribatu eta publikoei ematen dizkien zerbitzuen arabera (esaterako, laborategiko saiakuntza eta probetan).  Gure jarduera eta zerbitzuei buruzko informaziorik jaso nahi ez baduzu, e-mail bat bidal dezakezu, hori adieraziz, helbide honetara: [dbo-dpd@neiker.eus](mailto:dbo-dpd@neiker.eus) |
| **Legitimazioa** | Kontratu harremana. NEIKERen interes legitimoa, lege obligazioak betez. |
| **Komunikazioak eta lagapenak** | Datu pertsonalak ez zaizkie hirugarrenei jakinaraziko, legez zehaztutako kasuetan eta NEIKERek bere ekitaldi eta jarduerak hedatzeko duen interes legitimoan oinarritzen denean izan ezik (webgune korporatiboaren eta sare sozialen bitartez).  Jarduera eta ekitaldietako zure parte hartze datuak gure webgunean eta sare sozialetan agertzerik nahi ez baduzu, e-mail bat bidal dezakezu hori adieraziz helbide honetara: [dbo-dpd@neiker.eus](mailto:dbo-dpd@neiker.eus) |
| **Nazioarteko transferentziak** | Ez dira egingo. |
| **Eskubideak** | Datuak eskuratu, zuzendu eta ezabatzeko eskubideak, baita arauetan jasotako beste eskubide batzuk ere, informazio gehigarri eta osoan xehatzen da gure webgunean jasotzen den pribatutasun politikan. |

1. **GATAZKAK EBAZTEA**

Aldeen arteko kontratu harremana Espainiako legeei lotua dago. Edozein auzi ebazteko, aldeek BILBO hiriko epaitegi eta auzitegiei men egingo diete.

**1. eranskina: Determinazioak, metodoak eta tarifak**